Diari Oficial de la Generalitat Valenciana


Sumari del DOGV 6731, del 09-03-2012 (2012/2429)

RESOLUCIÓ de 24 de febrer de 2012, de la Conselleria d'Educació, Formació i Ocupació, per la qual es dóna publicitat a l'import global màxim destinat a la concessió de les ajudes previstes en l'Orde 8/2011, de 3 d'agost, de la Conselleria d'Educació, Formació i Ocupació, per la qual es convoquen beques per a la realització d'estudis universitaris durant el curs acadèmic 2011-2012 en les universitats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2429


Data del document
:   24-02-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de febrer de 2012, de la Conselleria d'Educació, Formació i Ocupació, per la qual es dóna publicitat a l'import global màxim destinat a la concessió de les ajudes previstes en l'Orde 8/2011, de 3 d'agost, de la Conselleria d'Educació, Formació i Ocupació, per la qual es convoquen beques per a la realització d'estudis universitaris durant el curs acadèmic 2011-2012 en les universitats de la Comunitat Valenciana. [2012/2429]  
Per mitjà de l'Orde 8/2011, de 3 d'agost, de la Conselleria d'Educació, Formació i Ocupació, es van convocar les beques per a la realització d'estudis universitaris durant el curs acadèmic 2011-2012 en les universitats de la Comunitat Valenciana (DOCV núm. 6603, de 07.09.2011).  
  
Després de la publicació de la Llei 10/2011, de 27 de desembre, de Pressupostos de la Generalitat per a l'exercici 2012, i segons el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar la línia de subvenció que ha de finançar les beques previstes en la mencionada orde, així com l'import global màxim que s'hi destina.  
En virtut d'això, i vista la proposta de resolució del director general d'Universitat, Estudis Superiors i Ciència de 12 de gener de 2012, i de conformitat amb esta, resolc:  
  
Primer  
L'Orde 8/2011, de 3 d'agost, de la Conselleria d'Educació, Formació i Ocupació, per la qual es convoquen beques per a la realització d'estudis universitaris durant el curs acadèmic 2011-2012 en les universitats de la Comunitat Valenciana, es finançaran a càrrec dels pressupostos de la Generalitat per a l'exercici 2012 per un import global màxim de 2.145.000 euros (dos milions cent quaranta-cinc mil euros) de l'aplicació pressupostària 25.14.53.660.08.6, Universitat i Estudis Superiors, línia de subvenció T1313000.  
  
Segon  
La present resolució produirà efectes el dia de la seua firma i serà publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la consellera d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 24 de febrer de 2012.- La consellera d'Educació, Formació i Ocupació: María José Catalá Verdet.